text: Den smukkeste rose kåret
  07 august 2011 kl. 15.40
  Efter en afstemning blandt gæsterne i Geografisk Have blev den smukkeste rose kåret i eftermiddag.
  Vinderen blev The Queen of Sweden, en sart lyserød rose, der fik flest stemmer af de i alt 400 arter, der kunne vælges imellem.
  Hver dag igennem de seneste seks uger har havens gæster kunne stemme på deres favorit-rose, og det har i alt 20.000 besøgende benyttet sig af. 
  Nummer to blev rosen Ingrid Bergmann og nummer tre Victor Borge-rosen.
  